Pallassovka
Pallassovka (vene keeles Палласовка) on linn Venemaal Volgogradi oblastis, Pallassovka rajooni halduskeskus. Linn asub Kaspia madalikul Torguni jõe ääres, Kasahstani piirist ligi 20 km kaugusel, Volgogradist umbes 225 km kirdes. Asula tekkis raudteejaama juurde 1907. aastal. Aleviks sai Pallassovka 1938. aastal ja linnaks 1967. aastal. Linn on saanud nime Venemaal tegutsenud saksa zooloogi, botaaniku ja geograafi Peter Simon Pallase (1741–1811) auks.